CELEX: 62009TN0137
Language: lv
Date: 2009-04-06 00:00:00
Title: Lieta T-137/09: Prasība, kas celta 2009. gada 6. aprīlī — Nike International/ITSB — Muñoz Molina ( R10 )

6.6.2009   
            
            
               LV
            
            
               Eiropas Savienības Oficiālais Vēstnesis
            
            
               C 129/19
            
         Prasība, kas celta 2009. gada 6. aprīlī — Nike International/ITSB — Muñoz Molina (“R10”)
   (lieta T-137/09)
   2009/C 129/34
   Valoda, kādā sagatavots prasības pieteikums — spāņu
   
      Lietas dalībnieki
   
   
      Prasītāja: Nike International Ltd, Oregona (Savienotās Valstis) (pārstāvis — M. de Justo Bailey, advokāts)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otrs procesa ITSB Apelāciju padomē dalībnieks: Aurelio Muñoz Molina, Santa Pola (Spānija)
   
      Prasītājas prasījumi:
   
   
               —
            
            
               grozīt apstrīdēto lēmumu attiecībā uz apelācijas sūdzības nepieņemamību, konstatējot, ka šī apelācijas sūdzība ir pieņemama, un likt Apelāciju padomei atbilstoši rīkoties un izskatīt apelācijas sūdzību pēc būtības;
            
         
               —
            
            
               pakārtoti, atzīt, ka Apelāciju padome un Iebildumu nodaļa ir pārkāpušas Regulas Nr. 40/94 73. pantu un citus piemērojamus noteikumus, un uzdot piemērot minēto pantu ar atpakaļejošu spēku attiecīgajai lietai, lai kompensētu iespējas neesamību prasītājai (Nike International Ltd) kā agrāku tiesību pārņēmējai novērst trūkumus, un/vai vismaz pienācīgi paziņot lēmumu iepriekšējā īpašnieka (DL Sports & Marketing Ltda) pārstāvim.
            
         
      Pamati un galvenie argumenti
   
   Kopienas preču zīmes reģistrācijas pieteikuma iesniedzējs: Aurelio Muñoz Molina
   
      Attiecīgā Kopienas preču zīme: vārdiska preču zīme “R10” (reģistrācijas pieteikums Nr. 4 813 713) attiecībā uz precēm un pakalpojumiem, kas ietilpst 18., 25. un 35. klasē
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: nereģistrēta Spānijas preču zīme “R10”
   
      Iebildumu nodaļas lēmums: noraidīt iebildumus procesuālu iemeslu dēļ, konkrētāk, sakarā ar Padomes Regulas (EK) Nr. 40/94 par Kopienas preču zīmi (1) 58. panta un Komisijas 1995. gada 13. decembra Regulas (EK) Nr. 2868/95, ar ko īsteno Padomes Regulu (EK) Nr. 40/94 par Kopienas preču zīmi (2) 49. noteikuma 1. punkta pārkāpumu
   
      Apelāciju padomes lēmums: apelācijas sūdzību noraidīt kā nepieņemamu
   
      Izvirzītie pamati: apelācijas sūdzības pieņemamības nosacījumu nepareizs novērtējums, pienākuma norādīt pamatojumu pārkāpums un tiesību tikt uzklausītam pārkāpums
   
      (1)  OV 1994, L 11, 1. lpp.
   
      (2)  OV 1995, L 303, 1. lpp.